Donetsk

Donetsk (en ucrainés Донецьк, en ruso Донецк) ye una ciudat d'Ucraína, capital de iure d'a provincia de Donetsk. A suya población ye de 929.063 habitants mayoritariament d'etnia rusa y ye la capital d'o estau autoproclamau independent clamau Republica Popular de Donetsk. En 2001 yera la cinquena ciudat mas poblada d'Ucraína. About number and composition population of Ukraine by All-Ukrainian Population Census'2001 data. Dende abril de 2014, a ciudat ye administrada de facto por a Republica Popular de Donetsk que dende setiembre de 2022 ye un subchecto federal d'a Federación Rusa no reconoixiu internacionalment.

 Clima 
O clima de Donetsk ye d'o tipo continental. As temperaturas meyas son de -4,1 °C de chinero y de 21,6 °C de chulio. Lo promeyo de precipitacions per anyo ye de 162 días y dica 556 milimetros per anyo.

 Historia 
A ciudat estió fundada en 1869 por un empresario d'o país de Galas, John Hughes, qui construyió en ixa redolada una planta d'acero y cuantas menas de carbón. A ciudat estió baltizada con o nombre de Юзовка (Yúzivka, en aragonés ciudat d'Hughes), en reconoixencia a o suyo papel en a suya fundación. Mientres a epoca sovietica, a industria siderurchica d'a ciudat s'expandió y entre 1924 y 1961 estió clamada Сталино (Stalino) en a honor de Josef Stalin.

A causa d'a invasión alemana mientres a Segunda Guerra Mundial, a ciudat estió cuasi destruyida en a suya totalidat.
En o marco d'as rechiradas en Ucraína y a secesión de Crimea y a suya posterior adhesión a Rusia, un grupo de manifestants prorrusos prenió l'edificio d'o gubierno local o 7 d'abril de 2014 y proclamoron a Republica Popular de Donetsk.

 Economía 
Donetsk y los territorios circumdants son fuertement urbanizaus. A man d'obra ye muit embrecada en a industria pesada, especialment en a menería d'o carbón. A ciudat ye un important centro d'industria pesada y menas de carbón en a cuenca d'o Donets (Donbas). Dreitament debaixo d'a ciudat se troban as menas de carbón, que dinantes han visto un augmento en os accidents meners, estando l'accident mas recient en a mena Zasyadko, que mató a mas de 100 treballadors.

Dimpués d'a cayida d'a Unión Sovietica, Donetsk y atras ciudaz vecinas d'o Donbas sufrioron muito, ya que se zarroron muitas fabricas y muitos habitants perdioron os suyos treballos.

 Referencias 

 Vinclos externos 

*